**Nazril Idrus** (lahir 28 April 1974) merupakan seorang ahli strategi media, pengacara, perunding kewangan, pelakon dan ahli perniagaan Malaysia. Beliau merupakan suami kepada pelakon dan pengacara Sazzy Falak dan salah seorang peserta *The Apprentice Asia*. Nazril juga merupakan pengasas syarikat Precession Capital Berhad  dan sebelumnya LVG Consultants Sdn. Bhd.

Kehidupan dan kerjaya
---------------------

Nazril dilahirkan pada 28 April 1974 di Petaling Jaya, Selangor dan dibesarkan di Kuala Lumpur. Beliau mula bergiat aktif dalam persada hiburan tempatan pada 1995 sebagai bintang iklan Jack and Jill. Pada tahun 1996, beliau bergiat aktif dalam bidang lakonan buat julung kali melalui telefilem *Deejay* di bawah arahan pelakon dan penerbit Wafa Abdul Kadir. Selepas itu beliau juga turut berlakon dalam beberapa telefilem yang lain antaranya Cinta dan Keadilan Diarkibkan 2015-07-09 di Wayback Machine (2009), Rashid & Co (2010) dan telefilem disamping isterinya Sazzy Falak, Dan Sebenarnya. Nazril berlakon dalam filem pertamanya, *Kayangan* pada 2009 di mana beliau melakonkan watak sampingan dan diikuti oleh *Tanda Putera* (2013). Selain berlakon, beliau turut aktif dalam bidang pengacaraan antaranya ialah *Wanita Hari Ini*, *The Breakfast Show* dan *Let’s Talk with Nazril Idrus*.

Pada tahun 2009, beliau bersama Sazzy menyertai rancangan realiti *Sehati Berdansa* musim ketiga di Astro Ria. Pasangan ini mendapat tempat kedua kerana tewas pasangan Sein & Nana di kemuncak akhir yang berlangsung di Pusat Konvensyen Antarabangsa Putrajaya (PICC) pada 26 Disember 2009. Program realiti kedua yang turut disertai oleh beliau ialah *The Apprentice Asia* pada tahun 2013. Nazril merupakan peserta pertama dari Malaysia di dalam program tersebut.

Bagi kerjayanya dalam bidang keusahawanan dan pelaburan, beliau menubuhkan LVG Consultants dan merupakan seorang pengarah bagi SFbySazzyFalak Sdn Bhd yang merupakan salah satu perniagaan pakaian dalam talian di Malaysia.

Beliau berkahwin dengan pasangannya iaitu Sazzy Falak, juga seorang pelakon dan personaliti televisyen terkenal dalam satu majlis penuh istiadat pada 8 November 2006. Mereka telah dikurniakan dengan sepasang kembar perempuan iaitu Imaan Lily dan Tiara Rose pada tahun 2011.

Filemografi
-----------

**Filem dan telefilem**

| Tahun | Tajuk | Watak
 |
| --- | --- | --- |
| 1996 | *Deejay* | Peranan Utama
 |
| 2009 | *Cinta & Keadilan* | Roslan
 |
| 2009 | *Kayangan* | Hairi
 |
| 2010 | *Rashid & Co* | Roslan
 |
| 2011 | *Dan Sebenarnya* | Dr Harris
 |
| 2013 | *Tanda Putera* | Tun Dr Mahathir Mohamad |
|

**Realiti TV**

| Tahun | Tajuk | Saluran TV |
| --- | --- | --- |
| 2009 | *Sehati Berdansa* | Astro Ria |
| 2013 | *The Apprentice Asia* | AXN Asia |
|

**Pengacara**

| Tahun | Tajuk | Saluran TV |
| --- | --- | --- |
| 2005 | *Misi Suara Hati Diarkibkan 2015-07-09 di Wayback Machine* | Astro Ria |
| 2007 | * *Sesi Teh Tarik F&N*
* *Rock Unite*
 | * TV3
* ntv7
 |
| 2009 | Find & Flavours | TV2 |
| *Wanita Hari Ini* (Pengacara lelaki) | TV3 |
| 2011 | * *Let's Talk with Nazril Idrus*
* *Make the Pitch*
* *The Breakfast Show*
* *Sihat Segar Seri*
 | * TV2
* ntv7
* ntv7
* Astro
 |
|

**Iklan TV**

| Tahun | Iklan |
| --- | --- |
| 1995 | Jack&Jill |
| 1996 | Coca-Cola |
| 1998 | BP |
| 2001 | Extra gum, Maxis, Bank Mandiri, Sunsilk |
| 2004 | Cadbury, Toyota Camry, Ambipur |
| 2009 | Darlie |
| 2011 | Adabi Merdeka |
| 2012 | Adabi Magic |
| 2013 | Enchanteur with Sazzy Falak |
| 2014 | Wonder Wheat |
|

Aktiviti
--------

**Pengalaman mengacara**

* 2014 Matrade Young Exporters Forum with YB Minister MITI
* 2013 Petronas Legal division awards night
* 2012 Proton Excellence Award Night, Huggies ‘Baby’s B Campaign’ Launch, Kementerian Kerjaraya Malaysia Annual Dinner
* 2010 AEON Manchester United Launch
* 2009-10 Dockers Product Launches
* 2007-8 Celcom Product Launches

**Business Forum Moderator**

* 2014 TNB Vendor Success Moderator with YB Deputy Minister MITI
* 2010 Perbadanan Nasional Berhad Francais Usahawan Muda 1Malaysia
* 2009 Malaysian Airlines Business Forum on MAS Strategic Directions

Rujukan
-------

1. ↑  Feride Hikmet Atak (31 Oktober 2011). "Siapa Dia Nazril Idrus". mSTAR Online. Dicapai pada 30 Oktober 2011.

Pautan luar
-----------

* Nazril Idrus di Pangkalan Data Filem Internet (IMDb)